**projektas**

**reg. Nr. T-234**

**2.6. darbotvarkės klausimas**

**Pasvalio rajono savivaldybės taryba**

|  |
| --- |
| sprendimas |
| **dėl SAVIVALDYBĖS turto perdavimo PASVALIO sporto mokyklai** |

|  |  |  |
| --- | --- | --- |
| 2019 m. lapkričio d. | Nr. | T1- |
| Pasvalys | | |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 48 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsniu ir 12 straipsnio 1 bei 2 dalimis, įgyvendindama Pasvalio rajono savivaldybės turto valdymo, naudojimo ir disponavimo juo tvarkos aprašą, patvirtintą Savivaldybės tarybos 2015 m. kovo 31 d. sprendimu Nr. T1-77 „Dėl Pasvalio rajono savivaldybės turto valdymo, naudojimo ir disponavimo juo tvarkos aprašo patvirtinimo“, ir atsižvelgdama į Pasvalio rajono savivaldybės administracijos direktoriaus 2019 m. spalio 25 d. įsakymą Nr. DV-651 „Dėl Pasvalio rajono savivaldybės administracijos patikėjimo teise valdomo savivaldybės turto pripažinimo nereikalingu ir jo tolesnio panaudojimo“, Pasvalio rajono savivaldybės taryba nusprendžia:

1. Perduoti Pasvalio sporto mokyklai valdyti, naudoti ir disponuoti juo patikėjimo teise Savivaldybei nuosavybės teise priklausantį šiuo metu Savivaldybės administracijos patikėjimo teise valdomą:

1.1. ilgalaikį materialųjį turtą, kurio bendra pradinė vertė – 60 116,87 Eur, likutinė vertė 2019 m. rugsėjo 30 d. – 51 717,82 Eur (priedas);

1.2. nekilnojamąjį daiktą – teniso aikštelę, esančią Dvareliškių g. 1, Pasvalys (inventorinis Nr. 120310015, registro Nr. 35/84332, unikalus Nr. 6798-7005-0175, pažymėjimas plane – b4, bendras plotas – 1 633,81 kv. m, įsigijimo metai – 2012), kurios pradinė vertė – 136 607,22 Eur, likutinė vertė 2019 m. rugsėjo 30 d. – 99 723,18 Eur.

2. Įgalioti Savivaldybės administracijos direktorių pasirašyti sprendimo 1 punkte nurodyto turto perdavimo ir priėmimo aktą.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė

V. Antanavičienė

2019-11-06 tel. (8 451) 54 114

Suderinta DVS Nr. RTS-

Pasvalio rajono savivaldybės tarybos

2019 m. lapkričio d. sprendimo Nr.

priedas

**PASVALIO SPORTO MOKYKLAI PERDUODAMO SAVIVALDYBĖS ILGALAIKIO MATERIALIOJO TURTO SĄRAŠAS**

|  |  |  |  |  |  |
| --- | --- | --- | --- | --- | --- |
| Eil. Nr. | Prekės pavadinimas | Inventorinis Nr. | Įsigijimo metai | Įsigijimo vertė, Eur | Likutinė vertė 2019-09-30, Eur |
| 1. | Universali sporto aikštė (prie Pasvalio sporto mokyklos, Taikos g. 22, Pasvalys) | 120310480 | 2017 | 33120,87 | 30120,86 |
| 2. | Universali dirbtinės dangos sporto aikštė (prie Pasvalio sporto mokyklos, Taikos g. 22, Pasvalys) | 120940061 | 2017 | 26996,00 | 21596,96 |
|  | **Iš viso:** | | | **60 116,87** | **51 717,82** |

**\_\_\_\_\_\_\_\_\_\_\_\_\_\_\_\_\_\_\_\_**

Pasvalio rajono savivaldybės tarybai

**AIŠKINAMASIS RAŠTAS**

**dėl SAVIVALDYBĖS turto perdavimo PASVALIO SPORTO MOKYKLAI**

2019-11-06

Pasvalys

**1. Problemos esmė.**

Vadovaujantis [Lietuvos Respublikos valstybės ir savivaldybių turto valdymo, naudojimo ir disponavimo juo įstatymo](http://www3.lrs.lt/pls/inter3/dokpaieska.showdoc_l?p_id=453733) 12 straipsnio 1 ir 2 dalimis, Savivaldybei nuosavybės teise priklausančio turto savininko funkcijas, remdamasi įstatymais, įgyvendina Savivaldybės taryba, o Savivaldybės įstaigos ir organizacijos turtą valdo, naudoja ir juo disponuoja patikėjimo teise.

2017 metais valstybės biudžeto ir Savivaldybės biudžeto lėšomis buvo pradėta statyti universali sporto aikštė prie Pasvalio sporto mokyklos. Šiuo metu aikštės statyba baigta, jį apskaityta Savivaldybės administracijos balanse. Šiuo sprendimu ją siūloma perduoti Pasvalio sporto mokyklai valdyti, naudoti ir disponuoti ja patikėjimo teise.

Teniso aikštelė, esanti Dvareliškių g. 1, Pasvalyje, apskaityta Savivaldybės administracijos balanse buvo nuomojama kartu su kempingu. Šiuo metu kempingas išnuomotas kitam nuomininkui be teniso aikštelės, todėl ji perduodama Pasvalio sporto mokyklai, kurios teritorijoje yra šis turtas, valdyti, naudoti ir disponuoti juo patikėjimo teise.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracijos Strateginio planavimo ir investicijų skyrius.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė